Ttawin-d daɣen yimedyazen ɣef tegrawla n 54, ɣef lmaḥna d lqerḥ n twaculin n yimjuhad d yimeḥbas d lfiraq-nsen, d uglam n utɛeddi ɣef lḥerma d tfekka n uqbayli d teqbaylit. Ger yiswan igejdanen n tmedyazt n tegrawla ad d-naf imedyazen senfalayen ilmend n uceggeɛ d useqnaɛ n yizzayriyen ɣer umennuɣ ɣef tlelli n tmurt. Seg waya nettaf imedyazen n tallit-agi ttmeslayen-d s tuget ɣef yimeɣrasen d yimjuhad, tamedyazt-nsen tettas-d tijmilin, asenmer, sebganen-d azal-nsen d usali di ccan-nsen d usenfali ɣef nnif-nsen d leqdic-nsen ɣef tlelli d lḥerma, s umata deg ugbur nettaf-d aglam ama d akmam neɣ d amatwan, ɣef wid yennuɣen ɣef tlelli d wid yeɣlin deg annar n lḥerma di ṭraḍ i d-tadren yimedyazen deg yiḍrisen-nsen am Si Lḥewwas,